**H O T Ă R Â R E A NR. 45**

**din 28 martie 2017**

**privind aprobarea**  **întocmirii Actului adițional Nr. 3 la Contractul de concesiune Nr. 12/4297 din data de 7 aprilie 1998**

**Consiliul local al Municipiului Dej,** întrunit în **ședința ordinară**  din data 28 martie 2017;

Având în vedere **proiectul de hotărâre**, prezentat **din iniţiativa primarului Municipiului Dej**, întocmit în baza Raportului Nr. 2.810 din data de 9 februarie 2017, al Serviciului de Urbanism şi Amenajarea Teritoriului prin care se propune aprobarea întocmirii Actului Adiţional Nr. 3 la Contractul de concesiune Nr. 12/4297 din 7 aprilie 1998, privind transmiterea dreptului de concesiune asupra terenului situat în Municipiul Dej, Piața Bobâlna, Nr. 3, în suprafaţă de 36 m.p., în favoarea domnului BUJOR NICOLAE ADRIAN și BUJOR MIRELA, cu domiciliul în sat Guga (comuna Cășeiu), Nr. 58, conform – Contractului de vânzare - cumpărare Nr. 4929 din data de 22 decembrie 2016, întocmit de Notar Public SIGARTAU RADU STEFAN, anexat.

Fostul beneficiar al Contractul de concesiune Nr. 12/4297 din 07.04.1998, este CUPSA MARIANA, cu domiciliul în Municipiul DEJ, Piața Bobâlna, Nr. 3, Ap. 9, proiect avizat favorabil în ședința de lucru a Comisiei de urbanism din data de 28 martie 2017;

Conform prevederilor art.41 din Legea nr.50/1991, privind autorizarea executării lucrărilor de construcţii, republicată.

În temeiul prevederilor art. 36, alin. (5), lit. b) şi art. 45, alin. (3) din Legea Nr. 215/2001 privind administrația publică locală, republicată, cu modificările și completările ulterioare,

**H O T Ă R Ă Ș T E :**

**Art. 1. Aprobă** întocmirea Actului adiţional Nr. 3 la Contractul de concesiune Nr. 12/4297 din 07.04.1998, conform Contractului de vânzare - cumpărare Nr. 4929 din 22.12.2016 întocmit de Notar Public SIGARTAU RADU STEFAN anexat, prin care se modifică:

**Cap. I** astfel: „ Între Municipiul Dej cu sediul în Dej, Strada 1 Mai, Nr. 2, reprezentat prin ing. Morar Costan, având funcţia de primar în calitate de concedent, pe de o parte şi BUJOR NICOLAE ADRIAN și BUJOR MIRELA, cu domiciliul în sat Guga (comuna Cășeiu), Nr. 58, în calitate de concesionari pe de altă parte”.

Fostul beneficiar al Actului adițional Nr. 2 la Contractul de concesiune Nr. 12/4297 din 07.04.1998, este CUPSA MARIANA, cu domiciliul în Municipiul DEJ, Piața Bobâlna, Nr. 3, Ap. 9.

**Art. 2.** Cu ducerea la îndeplinire a prevederilor prezentei hotărâri se încredinţează Primarul Municipiului Dej prin Serviciul de Urbanism şi Amenajarea Teritoriului şi Serviciul Taxe şi impozite din cadrul Primăriei Municipiului Dej.

**Preşedinte de şedinţă,**

**Buburuz Simion Florin**

**Nr. consilieri în funcţie - 19**

**Nr. consilieri prezenţi - 19**

**Nr. voturi pentru - 19**

**Nr. voturi împotrivă -**

**Abţineri - Contrasemnează,**

 **Secretar**

 **Jr. Pop Cristina**